Case ID: 1238787
Sentence 1: Belə ki, o, vəzifəli şəxs olaraq xx xxxxx 2001-ci il tarixdən xx.xx.2017-ci il tarixədək Qobustan Rayon Mərkəzi Xəstəxanasının doğuş (mamalıq-ginekologiya) şöbəsinin müdiri vəzifəsində işləməklə Azərbaycan Respublikası Səhiyyə Nazirinin xx xxxxxxxx 2012-ci il tarixli 70 nömrəli əmri ilə təsdiq edilmiş “Şöbə (bölmə) müdirinin nümunəvi vəzifə Təlimatı”nın tələblərinə əməl etməyərək, şöbənin funksiya və vəzifələrinə uyğun fəaliyyətini müasir tibb elminin nailiyyətləri əsasında yeni profilaktika, diaqnostika və müalicə metodlarının, eləcə də müvafiq sahədə qabaqcıl təcrübənin tətbiq olunmasına, şöbədə müalicə-diaqnostika prosesinin keyfiyyət və səmərəliliyinin artırılmasına yönəldilmiş işin təşkilati forma və metodlarının təkmilləşdirilməsinə, işin forma və metodlarının, şöbənin fəaliyyətinin planlaşdırılmasının təmin olunmasına, şöbənin həkimlərinin, orta və kiçik tibb heyətinin işinə, o cümlədən diaqnozların düzgünlüyünə, aparılan müalicənin keyfiyyətinə müntəzəm nəzarətin həyata keçirilməsinə, eyni zamanda həmin şöbənin həkim mama-ginekoloqu vəzifəsində işləməklə “Həkim mama-ginekoloqun nümunəvi vəzifə Təlimatı”nda nəzərdə tutulmuş tibbi praktikada tətbiqinə icazə verilmiş müasir profilaktika, diaqnostika, müalicə və reabilitasiya metodlarından istifadə etməklə öz ixtisası üzrə peşəkar səviyyədə ambulator tibbi yardım göstərilməsinə, müəyyən edilmiş qaydalara və standartlara uyğun olaraq zəruri müalicənin təyin və nəzarət edilməsinə, diaqnostik, müalicə, reabilitasiya və profilaktik prosedur və tədbirlərin təşkil edilməsinə, hamilələrə antenatal xidmət göstərilməsinə, hamiləlik və doğuşların, doğuşdansonrakı dövrün fəsadlarının qarşısının alınması və azaldılması üzrə profilaktik tədbirlərin keçirilməsində iştirakına, ginekoloji xəstələrin vaxtında dispanser qeydiyyatına götürülməsi və dinamik müşahidəsi, eləcə də başqa müasir müayinə və müalicə vasitə və metodlarından istifadə etməklə, müalicə-sağlamlaşdırıcı tədbirlər kompleksinin və dispanserləşdirilməsinin səmərəliliyinin təhlilinin aparılmasının həyata keçirilməsinə cavabdeh şəxs olduğu halda, işə laqeyd münasibəti nəticəsində öz xidməti vəzifələrini lazımı qaydada yerinə yetirməyərək qulluq mənafeyinə etinasız yanaşıb xx.xx.2017-ci il tarixdə saat 12:10-da “39-40 həftəlik hamiləlik” diaqnozu ilə Qobustan Rayon Mərkəzi Xəstəxanasına daxil olmuş 1988-ci il təvəllüdlü X5 doğuş (mamalıq-ginekologiya) şöbəsinə qəbul etdikdən sonra zəruri olan laborator analizlərin aparılmasını təmin etməyib hamilə və hamiləliyin gedişi haqqında düzgün, həmçinin daha informativ məlumat toplamadan X5nın doğuşunun təbii yolla idarə olunmasını həyata keçirmiş, doğuşdan sonra zahının doğuş zamanı uşaqlıq boynunun selikli qişasının zədələnməsi, damardaxili yayılmış laxtalanma sindromu və uşaqlığın hipotoniyası səbəbindən vəziyyətinin ağırlaşmasına baxmayaraq, erkən zahılıq dövründə baş vermiş qanaxmanın həcmi və səbəbini vaxtında müəyyən etməyib düzgün qiymətləndirməmiş, bununla əlaqədar Azərbaycan Respublikası Səhiyyə Nazirliyi kollegiyasının xx.xx.2011-ci il tarixli 20 saylı qərarı ilə təsdiq edilmiş “Zahılıq dövrünün qanaxmaları üzrə” klinik protokolunun tələblərini pozaraq yaranmış ağırlaşmanın və qanaxmanın qarşısının alınması üçün lazımi tibbi tədbirləri vaxtında, tam həcmdə göstərməmiş, həmin səhlənkar hərəkətləri ilə ehtiyatsızlıqdan X5nın xx.xx.2017-ci il tarixdə saat 20:00-da Qobustan Rayon Mərkəzi Xəstəxanasında doğuş zamanı uşaqlıq boynunun selikli qişasının zədələnməsi, damardaxili yayılmış laxtalanma sindromu və uşaqlığın hipotoniyası ilə əlaqədar posthemorragik anemiya ilə nəticələnən ölümünə səbəb olmuşdur Hökmdən məhkum Təqsirləndirilən şəxs və zərərçəkmişin hüquqi varisi X11 tərəfindən verilmiş apelyasiya şikayətinə əsasən işə baxan Sumqayıt Apelyasiya Məhkəməsinin Cinayət Kollegiyasının (hakimlər: Cəfərov Vidadi Cəfər oğlu (sədrlik edən və məruzəçi), Zeynallı Fərmayıl Gülmalı oğlu və Əhmədov Elman Məmməd oğlundan ibarət tərkibdə) xx xxxxxxx 2018-ci il tarixli qərarı ilə apelyasiya şikayəti təmin edilməmiş, hökm dəyişdirilmədən saxlanılmışdır.Sumqayıt Apellyasiya Məhkəməsinin Cinayət kollegiyasının xx xxxxxxx 2018-ci il tarixli qərarından Təqsirləndirilən şəxs kassasiya şikayəti verərək hökmün ləğv edilib barəsində bəraət hökmü çıxarılmasını xahiş etmişdir.